CH พุ่ง 10% รับ “บาทอ่อน” หนุนรายได้ส่งออก ดันกำไร Q3 โตเด่น
CH ทะยาน 10% อานิสงส์บาทอ่อนใกล้ 38 บาท/ดอลลาร์ หนุนรายได้ส่งออกผลไม้อบแห้งพุ่ง ดันกำไรไตรมาส 3 โตโดดเด่น
CH ทะยาน 10% อานิสงส์บาทอ่อนใกล้ 38 บาท/ดอลลาร์ หนุนรายได้ส่งออกผลไม้อบแห้งพุ่ง ดันกำไรไตรมาส 3 โตโดดเด่น
27 ก.ย. 2565

ผู้สื่อข่าวรายงานว่า วันนี้ (27 ก.ย.65) ราคาหุ้น บริษัท เจริญอุตสาหกรรม จำกัด (มหาชน) หรือ CH ณ เวลา 11:13 น. อยู่ที่ระดับ 5.85 บาท บวก 0.55 บาท หรือ 10.38% สูงสุดที่ระดับ 6.10 บาท ต่ำสุดที่ระดับ 5.35 บาท ด้วยมูลค่าการซื้อขาย 793.53 ล้านบาท

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ราคา CH มีแรงเก็งกำไรจากการที่บริษัทได้รับประโยชน์จากเงินบาทอ่อนค่าใกล้ 38 บาท/ดอลลาร์ เนื่องจากบริษัทมีสัดส่วนส่งออกถึง 70-80% และคาดว่าในไตรมาส 3/65 มีกำไรโตโดดเด่น จากการส่งออกผลไม้อบแห้งเป็นหลัก โดยฟินันเซีย ไซรัสอยู่ระหว่างการปรับเป้าหมาย จากที่ให้ไว้ที่ 3.35 บาทเมื่อครั้งเข้าตลาด
อย่างไรก็ตามเตือนให้ระมัดระวังจากแรงเก็งกำไร และอาจจะเข้าข่ายติดเกณฑ์ Cash Balance ได้หากราคาเกินกว่า 5.30 บาทภายในวันพฤหัสบดีนี้ ก็มีโอกาสติดเกณฑ์ Cash Balance ได้
ทั้งนี้ราคา 6 บาท นับเป็นราคาสูงสุดนับตั้งแต่เข้าเทรดในตลาดครั้งแรกเมื่อวันที่ 12 ก.ย.ที่ผ่านมา จากราคา IPO 2.34 บาท/หุ้น